Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 290

11. évfolyam Évi óraszám: 222 óra Belépő tevékenységformák A mindennapi tapasztalatok alapján gyűjtött közlekedési ismeretek, információk szóbeli, írásbeli feldolgozása egyéni és csoportos tevékenység révén. A közlekedés technikai elemei, a vasúti, közúti és a vízi közlekedés eszközei, jellegzetességei, a pálya, a jármű, a vonóerő (vagy gép), a felhasznált energia, a közlekedés kiegészítő berendezései és létesítményei, raktárak megtekintése és a látottak megbeszélése és elemzése kiselőadás és dolgozat formájában. Közlekedési földrajzról szóbeli, írásbeli és rajzi feldolgozás, egyéni és csoportos tevékenység révén az elsajátított ismeretek szakszerű felhasználása a szállítás tervezése során. Egyéni és csoportos foglalkozás keretében sajátítsák el a közlekedési szakterület szakmai idegen nyelvét szaktanári útmutatás, nyelvi oktatóprogramok és idegen nyelvű szakirodalom használatával. A tanult idegen nyelven a megtanult szavak és kifejezések alkalmazása a vasúti, közúti és a vízi közlekedéssel kapcsolatosan. Közlekedési alapismeretek Témakörök Tartalmak A közlekedésről általában Közlekedési alapfogalmak: közlekedés, szállítás, fuvarozás, szállítmányozás, bérlet fogalma, elemei, ismérvei. A közlekedés jelentősége, sajátosságai, felbontása, rendszerezése (szárazföldi, vízi, légi, csővezetékes szállítás, hírközlés). A közlekedés történeti áttekintése alágazatonként. A közlekedés és környezete (a szükségletek és igények felmerülési helye, keletkezése, megszűnése, áruáramlatok). A közlekedés és a környezet kapcsolata (helyzetértékelés, prognózisok, feladatok). A közlekedés termelőmunkájának értékelése. A közlekedés technikai elemeiről általában A pálya, a jármű, a vonóerő (vagy gép) és a felhasznált energia. A közlekedés kiegészítő berendezései és létesítményei. A raktárak fogalma, csoportosítása, jellemzői. Vasúti közlekedés A vasúti pálya (alépítmény, felépítmény, műtárgyak, biztonsági berendezések). Vasúti magasépítmények (vasútüzemi épületek, áruforgalmi épületek és berendezéseik, kiszolgáló üzemi létesítmények). A magyar és európai vasúti hálózatról általában. A vasúti járművek fajtái, csoportosítása. 2001/28/II. szám Témakörök Tartalmak Közúti közlekedés A közúti közlekedés pályája: az út (alépítmény), útburkolat, forgalmi berendezések, kiegészítő létesítmények, üzemanyagtöltő állomások, javítóbázisok, pihenők stb.). Magyarország és az európai kontinens közúthálózatáról általában. A közutak csoportosítása forgalmi, építési és fenntartási szempontból, a közúti járművek fajtái, csoportosítása, környezeti hatások. Vízi közlekedés Pályája, járműveinek fajtái, csoportosítása. Kikötők, kikötői berendezések. A magyar hajózás szervezete. Közlekedési földrajz Témakörök Tartalmak Általános ismeretek A földrajz, az általános természeti földrajz, az általános gazdasági földrajz és a közlekedési földrajz fogalma, tárgya, helye a tudományok rendszerében. A térkép. A Föld felszínének ábrázolása. A méretarány és a vonalas arányméretek. A térkép jelrendszere, fajtái. Mérések a térképen. A közlekedés kialakulását, fejlődését befolyásoló természet- és gazdaságföldrajzi tényezők. A közlekedés technikai elemei. A földrajzi munkamegosztás kialakulása, kölcsönhatása a közlekedés fejlődésével. Általános közlekedésföldrajzi fogalmak. A szállítások forrásai és térbeli elhelyezkedésük. A közlekedési hálózat formái és legfontosabb pontjai. Közlekedési izokronvonalak. Időszámítási módok. Magyarország földrajzi helye és természetföldrajzi környezetének hatása a közlekedésre. Magyarország gazdasági körzetei, jelentősebb települései. Vasúti közlekedés Magyarország vasúthálózata. A vasúthálózat kialakulása, szerkezete, jellemzői és fejlődésének rövid története. A budapesti bal és jobb parti körvasút. Budapest fővonalai és elágazó vonalai. Átlós fővonalak. A MÁV Rt. kezelésében álló keskeny nyomközű vonalak. A vasútvonalak számozása. Nemzetközi vasúti összeköttetés. A Magyarországot érintő nemzetközi személyforgalom legfontosabb vasútvonalai. A Magyarországot érintő nemzetközi teherforgalom fontosabb tranzit útvonalai. A MÁV vonalain közlekedő nemzetközi személyszállító vonatok. A nemzetközi forgalom szempontjából fontos európai vasutak nevei, cégjelei és vonalainak hosszúsága. Magyarország és a szomszédos államok vasútjainak határállomásai. A közúti közlekedés kialakulása A közúti közlekedés kialakulása, technikai elemei. Magyarország közúthálózatának fejlődése. 2001/28/II. szám Témakörök Tartalmak A közúti közlekedés jellemzői, úthálózatok A közúti közlekedés jellemzői. A közutak csoportosítása, műszaki jellemzői. Hálózatsűrűség. Útellátottság, leterheltség. Hazánk és Európa közúthálózata. A magyarországi közutak számozási rendszere. Magyarország elsőrendű és másodrendű főútjai. Közúti határátkelőhelyek. Körgyűrűk szerepe, környezetvédelem. Közúthálózatunk helyzete, várható fejlődése. Európai közúti fővonalai: „E” utak. Magyarországot érintő „E” utak. Városi közlekedés A városi közlekedés kialakulása, fejlődése. Városi közlekedési hálózatok. Helyi (városi) közlekedési hálózat. Városi tömegközlekedési hálózat, gyorsvasúti hálózat. A légi közlekedés és a vízi közlekedés város területére eső hálózati elemei. Az elővárosi közlekedés város területére eső hálózatai. A nagyvasúti közlekedés város területére eső hálózatai. A Budapesti Közlekedési Vállalat helyi érdekű vasútjainak vonathálózata. Vízi közlekedés A vízi közlekedés kialakulása, fejlődése, technikai elemei. A vízi közlekedés sajátosságai. Előnyei, hátrányai, fő feladata, szerepe a hazai és nemzetközi szállításokban. A vízi közlekedést befolyásoló természeti, gazdasági, társadalmi tényezők. A vízi közlekedés fajtái. Európai vízi közlekedés. Európa belvízi közlekedése. Hajózható csatornák Európában. Európa tengeri hajózása, főbb kikötői. Az európai hajózás szerepe és jelentősége az országok közötti kereskedelemben. Magyarország vízi közlekedése, a hajózható vízi utak. A vízi áruforgalom földrajzi jellemzői. A vízi személyszállítás hazánkban. Légi közlekedés és szállítás A légi közlekedés kialakulása, fejlődése, technikai elemei. A légi közlekedés szerepe, jelentősége a nemzetgazdaságban. A magyarországi repülőterek földrajzi elhelyezkedése. A légi közlekedést lebonyolító magyar vállalatok. Regionális nemzetközi forgalom, egyéb légi közlekedési tevékenységek. A MALÉV és egyéb vállalatok. A magyar légi közlekedés várható fejlődése. Repülőterek. Járművek. Csővezetékes szállítás A csővezetékes szállítás kialakulása, fejlődése, technikai elemei. A magyarországi csővezetékes szállítás kialakulása és a jelenlegi csővezeték-hálózat. Az európai térség nemzetközi csővezetékes hálózata. Korszerű szállítási módok, kombinált fuvarozás Közúti teherszállító járművek vasúton való fuvarozása (HUCKE-PACK). Gördülő országút (RO-LA). Félpótkocsik továbbítása horizontális, vertikális rakodással. Csereszekrényes árutovábbítás. Egyéb, széles körben el nem terjedt Hucke-Pack technikák. Hucke-Pack Magyarországon. Közúti járművek vízi úton való fuvarozása (RO-RO). Folyami uszályok szállítása tengeri hajón. 2001/28/II. szám Szakmai idegen nyelv Témakörök Tartalmak A járművek alkatrészei, adatai A járműalkatrészek megnevezése, azok fontosabb paraméterei, adatai. A motor főbb szerkezeti elemei, segédberendezései. Karosszéria, alváz, kocsiszekrény, futómű és főbb szerkezeti elemeik. Erőátviteli berendezések. Elektromos berendezések és azok alkatrészei. A járművek meghibásodása és a személyi sérülés A meghibásodás leírása, segítségkérés úton és telefonon, autószerelő műhelyben, balesetnél, egyéb váratlan helyzetekben. Útbaigazítás kérése, tájékozódás Útbaigazítás kérése közúton, vasúton, hajón, vízi és légi kikötőben, városon belül személyesen és telefonon. Autópályadíjak fizetése, fuvarozási akadály, kiszolgáltatási akadály, indítóhely értesítése, segítség- és utasításkérés. Közúti közlekedési ismeretek A leggyakoribb jelzőtáblák jelentése főcsoportonként, az útburkolati jelek és a rendőri karjelzések jelentése. Közúti jelzőlámpák jelentése. Útviszonyok és az időjárás leírása. A közúti járműtípusok megnevezése és paraméterei, műszaki szempontból. A nemzetközi közúti fuvarozás főbb jellemzői, sajátosságai, fuvarokmányai. Vasúti közlekedési ismeretek A vasutak szerepe a nemzetközi személy- és áruforgalomban. A vasutak működésével kapcsolatos alapfogalmak. A továbbhaladás feltételei Közlekedési alapismeretek: A tanulók alkalmazzák a közlekedési alapfogalmakat, jellemezzék azok ismérveit. Mutassák be az egyes alágazatok kialakulásának történetét, fejlődésének legfontosabb állomásait, a közlekedés és környezetének kölcsönhatásait, a szükségletek keletkezésének okait, az áruáramlatok irányait, szükségességét. Tudják érvekkel bizonyítani a közlekedés mint szállítóipar fontosságát, jellemzőit, értéknövelő tevékenységének lényegét. Példákon keresztül mutassák be a közlekedési létesítményeket, tartozékait, technikai elemeit, a kiegészítő berendezéseket, a technológiai folyamatokat. Helyesen alkalmazzák a tanult fogalmakat alágazatonként a legfontosabb technikai jellemzőkről a gyakorlatból vett példák elemzése során. Közlekedési földrajz: A tanulók helyesen értelmezzék szóban és írásban a természeti, a gazdasági és a közlekedési földrajz fogalmát, egymáshoz való viszonyát, a közlekedés és a földrajzi környezet összefüggéseit, kölcsönhatásait, a hazai településhálózat és a közlekedés kapcsolatát. A tanulók helyesen olvassák a térképet, alkalmazzák gyakorlófeladatok megoldásában a térképek jelölését, a méretarányokat. Konkrét szállítási feladatok megtervezésében célszerűen vegyék figyelembe a hazai és nemzetközi vasúthálózat, közúthálózat, a belvízi és tengeri vízi utak, légi járatok, kikötők, határátkelőhelyek, repülőterek és a csővezetékes szállítási rendszerek jellemzőit. Tudják elhelyezni a hazai vasúthálózatot a kontinens vasúthálózatában. Tudják kiválasztani a tervezett szállítás részére a földrajzi és gazdasági szempontból legalkalmasabb közlekedési alágazatokat. Legyenek képesek megtervezni a fuvarozási útvonalakat, útirányokat. 2001/28/II. szám Szakmai idegen nyelv: A tanulóknak a tanult idegen nyelven meg kell érteniük, el kell tudniuk mondani, helyesen le kell írniuk a járművek fontosabb alkatrészeinek megnevezését. Szóban és írásban tudniuk kell ismertetni a járművek azon adatait, amelyek lényegesek a fuvarozási feladatok tervezésénél. Meg kell érteniük, és helyes választ kell adniuk a szóban feltett kérdésekre a járművek meghibásodásával és a személyi sérüléssel kapcsolatos eseményekkel, valamint útbaigazítást kell adniuk a szóban feltett kérdésekre a közúti és a vasúti fuvarozással kapcsolatosan. A tanult idegen nyelven szóban és írásban nyelvtanilag tudják helyesen alkalmazni a megtanult szavakat és kifejezéseket a vízi közlekedéssel, a légi közlekedéssel és a postai és hírközlési tevékenységekkel kapcsolatosan.

Source: https://magyarkozlony.hu/hivatalos-lapok/34145cd25f9aa7ec2c8d6c5ee639013ee7e5234a/dokumentumok/c584b63fa3f2af6403fc7b320a4aba8f77c332a0/letoltes